text: Færdselsuheld udfordrer påsketrafikken
  17 april 2014 kl. 07.39
  Pas på: En havareret lastbil giver ekstra ventetid på Sønderjyske motorvej.
  En vognbane er spærret, efter at en lastbil er kørt i grøften i sydgående retning ved Kolding. Det oplyser Sydøstjyllands Politi til TV SYD.
  - En lastbil med kød er forulykket, og vi er i gang med at trække den op, men det kan give lidt kø i formiddagstrafikken, siger vagtchef Hans Hoffensetz til TV SYD.
  Han forventer, at lastbilen vil være trukket fri kl. 10.30, så lidt af presset på påsketrafikken kan lette igen.
  Sønderjyske motorvej sydgående mod Kolding (tæt ved udfletning mod Fyn) er 1 vognbane spærret frem til kl. ca. 1030, pga. havareret lastbil
  
  